**Jonathan Patrick Sigalet** (s. 12. helmikuuta 1986 Vancouver, Brittiläinen Kolumbia, Kanada) on uransa lopettanut kanadalainen jääkiekkopuolustaja.

Pelityyli
---------

Elite Prospects -sivuston Erik K. Pirin mukaan Sigalet on luisteluvoimainen puolustaja, jolla on hyvä pelikäsitys ja kahden suunnan vaistot. Hän ei ole luontainen pisteidentekijä, mutta hän avaa peliä hyvin, eikä kaihda fyysisiä vääntöjä.

Ura
---

### Seuraura

WHL-joukkue Portland Winterhawks varasi Sigaletin 51. pelaajana vuonna 2001, mutta hän ei kuitenkaan koskaan siirtynyt CHL:ään. Sigalet pelasi kauden 2002–2003 BCHL-joukkue Salmon Arm SilverBacksissa. Hänet valittiin liigan tähdistökentälliseen, tulokkaiden tähdistökentälliseen ja Interior-divisioonan parhaaksi puolustajaksi. Vuosina 2003–2005 Sigalet kävi Bowling Greenin osavaltionyliopistoa. Hänet valittiin kauden 2003–2004 päätteeksi CCHA:n tulokkaiden tähdistökentälliseen ja 14. joulukuuta 2003 liigan viikon tulokkaaksi. Kauden 2004–2005 päätteeksi Sigalet valittiin CCHA:n akateemiseen tähdistökentälliseen.

Boston Bruins varasi Sigaletin neljännellä kierroksella 100. pelaajana NHL:n varaustilaisuudessa 2005. Hän teki jo saman vuoden elokuussa kolmivuotisen tulokassopimuksen joukkueen kanssa ja siirtyi Bruinsin organisaatioon kaudeksi 2005–2006. Sigalet pelasi ensimmäisen sopimuskautensa kuitenkin kokonaan AHL-joukkue Providence Bruinsissa tehden 75 runkosarjaottelussa tehot 9+27=36 sekä kuudessa playoff-ottelussa tehot 2+1=3. Hän oli runkosarjassa joukkueen tehokkain puolustaja. Kaudella 2006–2007 Sigalet pelasi ensimmäisen ja toistaiseksi ainoan NHL-ottelunsa 9. tammikuuta 2007 Ottawa Senatorsia vastaan. Hän sai ottelussa jääaikaa 14.41 minuuttia. Sigalet keräsi ottelussa myös neljä jäähyminuuttia ja hänelle merkittiin teholukema –2. Kausi 2007–2008 hänellä taas eteni kokonaan farmissa.

Toukokuussa 2008 Bruins kauppasi Sigaletin oikeudet Columbus Blue Jacketsille vaihdossa Matt Marquardtiin. Hän siirtyi Blue Jacketsin organisaatioon kaudeksi 2008–2009, jonka Sigalet vietti seuran farmijoukkue Syracuse Crunchissa. Hän pelasi olkapäävamman takia vain 19 ottelua, mutta Sigaletin teholukema +13 oli tästä huolimatta kuitenkin joukkueen paras. Heinäkuussa 2009 hän teki kaksivuotisen ja kaksisuuntaisen jatkosopimuksen Blue Jacketsin kanssa. Myös kaksi seuraavaa kautta eteni kokonaan farmissa. Jälkimmäiseksi kaudeksi 2010–2011 Blue Jacketsin farmijoukkueeksi vaihtui Springfield Falcons, jonka sisäisen tehotilaston voiton Sigalet jakoi Ben Guitén kanssa lukemalla +12.

Kaudeksi 2011–2012 Sigalet siirtyi KHL:n slovakialaiseen laajennusjoukkue Lev Popradiin. Kaudella 2012–2013 hän jatkoi KHL-uraansa taas uudessa slovakialaisessa laajennusjoukkue HC Slovan Bratislavassa. Sigalet oli työsulkuvahvistukset Ľubomír Višňovský ja Andrej Sekera pois lukien eli joukkueen lopullisesta miehistöstä Slovanin tehokkain puolustaja tehoilla 3+9=12. Kesken kolmannen Bratislavan-kautensa 2014–2015, joulukuussa 2014 hän siirtyi kevääseen 2016 asti ulottuvalla sopimuksella Ruotsin SHL:n Luleå HF:ään. Kaudeksi 2016–2017 Sigalet siirtyi kolmivuotisella sopimuksella Frölunda HC:hen. Hän voitti kauden aikana Mestarien liigan mestaruuden. Kaudella 2018–2019 Sigalet voitti sekä Ruotsin-mestaruuden että Mestarien liigan mestaruuden.

Sigalet siirtyi kaudeksi 2019–2020 jatkamaan SHL-uraansa kaksivuotisella sopimuksella Brynäs IF:n riveihin.

### Maajoukkueura

Sigalet pelasi alle 18-vuotiaiden MM-kilpailuissa vuonna 2004. Hän pelasi myös alle 18-vuotiaiden U-18 Junior World Cupissa vuonna 2004, jolloin Sigalet voitti kultaa.

Sigalet edusti myös Kanadan A-maajoukkuetta Deutschland Cupissa vuonna 2016, jolloin hän jakoi joukkueen sisäisen tehotilaston voiton Kevin Clarkin ja Nick Petersenin kanssa lukemalla +3. Yhteensä Sigalet on pelannut kuusi A-maaottelua tehden kaksi syöttöpistettä.

Muuta
-----

Sigaletin isoveli Jordan on entinen jääkiekkomaalivahti, joka pelasi myös yhden NHL-ottelun Boston Bruinsissa kaudella 2005–2006. Nykyään hän toimii NHL-joukkue Calgary Flamesin maalivahtivalmentajana.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2002–2003 | Salmon Arm SilverBacks | BCHL | 52 | 13 | 39 | 52 | 34 | – | – | – | – | – | Ykköstähdistö |
| 2003–2004 | Bowling Green State Univ. | CCHA | 37 | 3 | 12 | 15 | 26 | – | – | – | – | – |  |  |  |  |  |  | U18 | 7 | 0 | 2 | 2 | 4 |
| 2004–2005 | Bowling Green State Univ. | CCHA | 35 | 3 | 13 | 16 | 36 | – | – | – | – | – |
| 2005–2006 | Providence Bruins | AHL | 75 | 9 | 27 | 36 | 59 | 6 | 2 | 1 | 3 | 9 |
| 2006–2007 | Boston Bruins | NHL | 1 | 0 | 0 | 0 | 4 | – | – | – | – | – |
|  | Providence Bruins | AHL | 50 | 9 | 13 | 22 | 37 | – | – | – | – | – |
| 2007–2008 | Providence Bruins | AHL | 74 | 3 | 20 | 23 | 58 | 10 | 0 | 3 | 3 | 12 |
| 2008–2009 | Syracuse Crunch | AHL | 19 | 5 | 6 | 11 | 16 | – | – | – | – | – |
| 2009–2010 | Syracuse Crunch | AHL | 69 | 8 | 11 | 19 | 66 | – | – | – | – | – |
| 2010–2011 | Springfield Falcons | AHL | 67 | 4 | 18 | 22 | 57 | – | – | – | – | – |
| 2011–2012 | Lev Poprad | KHL | 49 | 1 | 7 | 8 | 30 | – | – | – | – | – |
| 2012–2013 | HC Slovan Bratislava | KHL | 45 | 3 | 9 | 12 | 24 | 4 | 0 | 1 | 1 | 0 |
| 2013–2014 | HC Slovan Bratislava | KHL | 52 | 1 | 9 | 10 | 30 | – | – | – | – | – |
| 2014–2015 | HC Slovan Bratislava | KHL | 38 | 0 | 1 | 1 | 38 | – | – | – | – | – |
|  | Luleå HF | SHL | 19 | 3 | 6 | 9 | 18 | 8 | 0 | 1 | 1 | 4 |
| 2015–2016 | Luleå HF | SHL | 46 | 2 | 12 | 14 | 22 | 11 | 1 | 2 | 3 | 2 |
| 2016–2017 | Frölunda HC | SHL | 45 | 3 | 8 | 11 | 43 | 14 | 1 | 2 | 3 | 10 |
| 2017–2018 | Frölunda HC | SHL | 51 | 5 | 7 | 12 | 16 | 6 | 0 | 3 | 3 | 4 |
| 2018–2019 | Frölunda HC | SHL | 45 | 7 | 9 | 16 | 20 | 16 | 1 | 3 | 4 | 33 |
| 2019–2020 | Brynäs IF | SHL | 51 | 3 | 10 | 13 | 57 | – | – | – | – | – |
| 2020–2021 | Brynäs IF | SHL | 14 | 1 | 5 | 6 | 10 | – | – | – | – | – |
|  | Frölunda HC | SHL | 25 | 3 | 2 | 5 | 16 | 7 | 0 | 0 | 0 | 8 |
| 7 kautta | yhteensä | SHL | 296 | 27 | 59 | 86 | 202 | 62 | 3 | 11 | 14 | 61 |
| 6 kautta | yhteensä | AHL | 354 | 38 | 95 | 133 | 293 | 16 | 2 | 4 | 6 | 21 |
| 4 kautta | yhteensä | KHL | 184 | 5 | 26 | 31 | 62 | – | – | – | – | – |
| 1 kausi | yhteensä | NHL | 1 | 0 | 0 | 0 | 4 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Jonathan Sigalet**.
* Jonathan Sigalet The Internet Hockey Databasessa (englanniksi)
* Jonathan Sigalet Eurohockey-sivustolla (englanniksi)
* Jonathan Sigalet Legends of Hockey -sivustolla (englanniksi)
* Jonathan Sigalet *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Jonathan Sigalet *Elite Prospects*. Everysport Media Group AB.  (englanniksi)
2. ↑  NHL:ssä tapahtuu, 15. elokuuta: LeClair Penguinsiin *Jatkoaika.com*.  15.8.2005. Jatkoaika r.y. Viitattu 15.12.2014.
3. ↑  Elite Prospects - Providence Bruins *eliteprospects.com*. Everysport Media Group. Viitattu 2.11.2019. (englanniksi)
4. ↑  Jonathan Sigalet Legends of Hockey -sivustolla (englanniksi)
5. ↑  Boston Bruins at Ottawa Senators Box Score — January 9, 2007 *Hockey-Reference.com*.  9.1.2007. Sports Reference LLC. Viitattu 22.7.2018. (englanniksi)
6. ↑  Jonathan Sigalet The Internet Hockey Databasessa (englanniksi)
7. ↑  Blue Jackets Acquire Defenseman Jonathan Sigalet from Boston in Exchange for Rights to Forward Matt Marquardt *nhl.com/bluejackets*.  27.5.2008. COLUMBUS, OHIO:  Columbus Blue Jackets. Viitattu 21.12.2014. (englanniksi)
8. ↑  Elite Prospects - Syracuse Crunch *eliteprospects.com*. Everysport Media Group. Viitattu 2.11.2019. (englanniksi)
9. ↑  Columbus Blue Jackets Re-Sign Defenseman Jonathan Sigalet *nhl.com/bluejackets*.  10.7.2009. COLUMBUS, OHIO:  Columbus Blue Jackets. Viitattu 21.12.2014. (englanniksi)
10. ↑  Elite Prospects - Springfield Falcons *eliteprospects.com*. Everysport Media Group. Viitattu 2.11.2019. (englanniksi)
11. ↑  Elite Prospects - HC Slovan Bratislava *eliteprospects.com*. Everysport Media Group. Viitattu 2.11.2019. (englanniksi)
12. ↑  Tervamäki, Markus: Luleå Hockey stärker upp försvaret *luleahockey.se*.  20.12.2014. Luleå Hockey Drift AB. Viitattu 21.12.2014. (ruotsiksi)
13. ↑  Pettersson Kymmer, Peter: Tre säsonger för Sigalet *frolundaindians.com*.  29.4.2016. Frölunda Hockey Club. Viitattu 31.5.2016. (ruotsiksi)
14. ↑  Löf Nykvist, Martin: Svensk mästare klar — Jonathan Sigalet ansluter till Brynäs IF *brynas.se*.  15.5.2019. Brynäs AB. Viitattu 2.11.2019. (ruotsiksi)
15. ↑  Roster/Canada/Under-18 World Championship *hockeycanada.ca*. Hockey Canada. Viitattu 21.12.2014. (englanniksi)
16. ↑  Elite Prospects - Team Canada *eliteprospects.com*. Everysport Media Group. Viitattu 2.11.2019. (englanniksi)